સમિટમાં જીજેઈપીસીના ચેરમેન પ્રમોદ અગ્રવાલે જણાવ્યું હતું કે, જેમ એન્ડ જ્વેલરી ઉદ્યોગ દાયકાઓથી મહેનત અને સૂઝબૂઝથી આગળ આવ્યો છે. હજુ પણ ભવિષ્યમાં ઉત્તમ પ્રગતિ કરશે તેમાં કોઈ બેમત નથી. પરંતુ હાલમાં બેન્કો દ્વારા સમગ્ર ઉદ્યોગ માટે એક જ પ્રકારનું વલણ દાખવવામાં આવી રહ્યું છે તે યોગ્ય નથી. ઉદ્યોગના ઝડપથી વિકાસ માટે બેન્કોનો ભરોસો હોવો ખૂબ જરૂરી છે. કોઈ એક પ્રકરણથી બેન્કોએ ઉદ્યોગ સાહસિકોની વર્ષોની મહેનત અને પ્રામાણિકતાને નજરઅંદાજ કરવી જોઈએ નહિ. બેન્કોને અમારી રજૂઆત છે કે સાહસિકોની ક્રેડિટ મર્યાદામાં કોઈ પ્રકારનો ઘટાડો કરે નહિ. જીજેઈપીસી બેન્કોને સાહસિકોને વ્યક્તિગત રીતે ચકાસવા માટે તમામ પ્રકારનો સહયોગ આપશે. જીજેઈપીસીનાં મેમ્બરના કેવાયસી બેન્કોને આપવામાં આવશે.